Rustam Xalfin

Rustam Xalfin (1949-jıl 14-oktyabr, Tashkent — 2008-jıl 31-dekabr, Almatı) — áhmiyetli kórkem óner baǵdarındaǵı qazaqstanlı xudojnik, súwretshi hám arxitektor. Kórkem súwret, fotosúwret texnikasında islegen.

XX ásirdegi Oraylıq Aziya kórkem óneriniń eń belgili tulǵalarınan biri esaplanadı. Performans, installyaciya hám videoart penen birinshi bolıp shuǵıllanıp, aymaqtaǵı kórkem óner jámáátine úlken tásir kórsetti. Kóshpelilerdiń modernistlik qabıl etiwdegi estetikası koncepciyasın islep shıqtı.

 Ómirbayanı 
1949-jılı Tashkentte veteran Xalfin Nurmuxammed Abdiraxmanulınıń (1909-1974-jıllarda jasaǵan) shańaraǵında tuwılǵan. Rustamnıń inisi — sovet hám rus ilimpazı Xalfin Marat Nurmuxamedulı (1940-2020-jılları jasaǵan).

1950-jılı Rustam shańaraǵı menen Almatıǵa kóship kelip, ómirinshe sol jerde jasaydı. 1972-jılı Moskva arxitektura institutın tamamlaǵan.

Rus avangardınıń jarqın wákillerinen biri Vladimir Sterligovtıń shákirti boldı hám 70-90-jıllarda «tabaq-gúmbezli sana» teoriyasın rawajlandırǵan Sterligov izbasarları qatarına kirdi.

1999-jılı LOOK atlı óz galereyasın ashtı. 2005-jılı Xalfin jumısları abıraylı Veneciya biennalesindegi Oraylıq Aziya pavilonına qoyıldı. Bul Qazaqstannıń zamanagóy kórkem óneri dúnyaǵa birinshi márte tanıstırılǵan dáwir edi.

Rustamnıń ómirlik joldası hám muzası — xudojnik Lidiya Blinova. Ekewi tez-tez kóshpeli kórgizbelerin ótkerip turdı.

 Derekler 

Kategoriya:Sovet arxitektorları
Kategoriya:14-oktyabrde tuwılǵanlar
Kategoriya:Qazaqstan xudojnikleri
Kategoriya:Qazaqstan músinshileri
Kategoriya:1949-jılı tuwılǵanlar
Kategoriya:2008-jılı qaytıs bolǵanlar
Kategoriya:31-dekabrde qaytıs bolǵanlar
Kategoriya:Tashkentte tuwılǵanlar
Kategoriya:Almatıda qaytıs bolǵanlar